ச. வைத்தியலிங்கம் பிள்ளை
'''ச.வைத்தியலிங்கம்பிள்ளை''' (1843 – 1901) ஈழத்துத் தமிழறிஞர். கல்வி, இலக்கிய ஆக்கம், நூற்பதிப்புத் துறைகளில் ஈடுபட்டவர். இவர் பாரதி நிலைய முத்திராட்சகசாலை என்ற அச்சகத்தை நிறுவியதோடு, ஒரு தமிழ் பாடசாலையையும் நடத்தினார். [[சிந்தாமணி நிகண்டு|சிந்தாமணி நிகண்டை]] எழுதி வெளியிட்டவர். &quot;நம்பியகப் பொருள்&quot; என்ற இலக்கண நூலுக்கு விளக்கம் எழுதினார். &quot;சைவாபிமானி&quot; என்ற பத்திரிகையை பாரதி நிலையத்தினூடாக மாதமொருமுறை இவர் வெளியிட்டார். [[சி.வை.தாமோதரம்பிள்ளை]] எழுதிய &quot;சைவமகத்துவம்&quot; நூலுக்கு எழுந்த கண்டனங்களை மறுத்து &quot;சைவமகத்துவ பானு&quot; எழுதியவர். இயற்றமிழ் போதகாசிரியர் என்னும் பெயரால் அறியப்பட்டவர்.&lt;ref name=:15597&gt;{{cite book |last= துரைசிங்கம் |first=த. |date= 2013 |title=ஈழத்து தமிழ் அறிஞர்கள் |url= https://noolaham.org/wiki/index.php/%E0%AE%88%E0%AE%B4%E0%AE%A4%E0%AF%8D%E0%AE%A4%E0%AF%81_%E0%AE%A4%E0%AE%AE%E0%AE%BF%E0%AE%B4%E0%AF%8D_%E0%AE%85%E0%AE%B1%E0%AE%BF%E0%AE%9E%E0%AE%B0%E0%AF%8D%E0%AE%95%E0%AE%B3%E0%AF%8D |location= |publisher= உமா பதிப்பகம் |page= 59-64|author-link= த. துரைசிங்கம்}}&lt;/ref&gt;
 
 ==வாழ்க்கைக் குறிப்பு==
 வைத்தியலிங்கம் 1843 மாசி மாதம் பூர நட்சத்திரத்தில் [[இலங்கை]]யில் [[வல்வெட்டித்துறை]]யில் பிறந்தார். இவரது தந்தையார் சங்கரநாதர் கடலோடியாகவும் வணிகராகவும் திகழ்ந்தவர். சிறுவயது முதலே [[உடுப்பிட்டி]] [[சிவசம்புப் புலவர்|சிவசம்புப் புலவரிடம்]] இலக்கண இலக்கியங்களையும் வடமொழியையும் கற்றுத் தேர்ந்தார். பலதரப்பட்ட நூல்களை இயற்றியும் ஏற்கனவே இயற்றப்பட்ட நூல்களை திருத்தி அச்சிட்டு, சில நூல்களுக்கு உரை எழுதியும் தமிழுக்கும் சைவத்துக்கும் பெரும் தொண்டாற்றினார்.&lt;ref name=ஞானச்சுடர்&gt;{{cite journal | title= வல்வை ச. வைத்தியலிங்கம் பிள்ளை |url = https://noolaham.org/wiki/index.php/%E0%AE%9E%E0%AE%BE%E0%AE%A9%E0%AE%9A%E0%AF%8D%E0%AE%9A%E0%AF%81%E0%AE%9F%E0%AE%B0%E0%AF%8D_2008.12_(132) | journal= ஞானச்சுடர்| year=மார்கழி 2008}}&lt;/ref&gt;
 
 [[நல்லூர் சின்னத்தம்பிப் புலவர்|நல்லூர் வி. சின்னத்தம்பிப் புலவர்]] (1716 – 1780) எழுதிய &quot;கல்வளை அந்தாதி&quot; நூலுக்கு உரை எழுதி சென்னை ரிப்பன் அச்சுக் கூடத்தில் பதிப்பித்து வெளியிட்டார். [[சி. வை. தாமோதரம்பிள்ளை]] கேட்டுக் கொண்டதற்கு இணங்கி, சுன்னாகம் [[வரத பண்டிதர்]] (1656 -1716) இயற்றிய சிவராத்திரி புராணத்தை வழுக்களைந்து சென்னை வித்தியாவர்த்தனி அச்சுக் கூடத்தில் 1885-ஆம் ஆண்டு பதிப்பித்து வெளியிட்டார்.&lt;ref name=:15597/&gt;
 
 தாமோதரம்பிள்ளையின் &quot;சைவ மகத்துவம்&quot; என்னும் நூலுக்கு எதிராக “சைவ மகத்துவ ஆபாச விளக்கம்” என்னும் கண்டனப் பிரசுரம் தோன்றிய போது “சைவ மகத்துவ ஆபாச விளக்க மறுப்பு’ என்னும் பதிவை எழுதி பெரும் பரபரப்பை ஏற்படுத்தினார்.&lt;ref name=ஞானச்சுடர்/&gt;
 
 வல்வெட்டித்துறை வைத்தீசுவரன் கோவிலுக்கு அருகாமையிலேயே இவரால் நிறுவப்பட்ட &quot;பாரதி நிலைய முத்திராட்சரசாலை&quot; என்ற அச்சியந்திரசாலையில் பதிப்பிக்கப்பட்ட “சைவாபிமானி” என்ற இதழில் &quot;வல்வை மாணவன்&quot; என்ற பெயரில் இவரது ஆக்கங்களும் கண்டனங்களும் வெளியாகின. அந்த அச்சியந்திரசாலையின் அருகிலேயே இலக்கிய இலக்கணப் படிப்புக்கான பாடசாலை ஒன்றும் நடைபெற்று வந்துள்ளது.&lt;ref name=ஞானச்சுடர்/&gt;
 
 கள்ளுக்குடிச்சிந்து (மூன்று பாகங்கள் – மது ஒழிப்பு பற்றியது), மாதரொழுக்கத் தங்கச்சிந்து (இரண்டு பாகங்கள்) ஆகிய நூல்களை எழுதி அவரது சமூகம் பற்றிய பார்வையை வெளிக்கொணர்ந்தார்.&lt;ref name=ஞானச்சுடர்/&gt;
 
 [[மட்டக்களப்பு]] சென்று அங்கு விரிவுரைகள் நிகழ்த்தினார். அப்போது வித்துவான் ச. பூபாலப்பிள்ளை இவரது மாணாக்காரனார். பூபாலபிள்ளை பாடிய சோமவார மகிமையைக் கூறும் “சீமந்தினி புராணம்” இவரது மேற்பார்வையில் சென்னையில் 1894 இல் வெளியிடப்பட்டது.&lt;ref name=ஞானச்சுடர்/&gt;
 
 இவர் 1876-இல் &quot;சிந்தாமணி நிகண்டு&quot; என்னும் நூலை இயற்றி வெளியிட்டமைக்காக, சென்னை பேரறிஞர்கள் இவருக்கு &quot;இயற்றமிழ் போதகாசிரியர்&quot; என்னும் பட்டத்தை வழங்கினர். இந்நிகழ்வு சி. வை. தாமோதரம்பிள்ளை தலைமையில் [[சென்னை]]யில் நடந்தது. இவர் கந்தபுராணத்தின் சில படலங்களுக்கு உரை எழுதி வெளியிட்டார். இது நூல் வடிவில் வருவதற்கு முன்னர் இவரது &quot;சைவாபிமானி&quot; பத்திரிகையில் தொடராக வெளிவந்துள்ளது.&lt;ref name=ஞானச்சுடர்/&gt;
 
 == மறைவு ==
 ச. வைத்தியலிங்கம் பிள்ளை 1901 ஆவணி மூலத்தில் காலமானார்.&lt;ref name=:15597/&gt;
 
 ==இவரது சில நூல்கள்==
 *''[[சிந்தாமணி நிகண்டு]]'' (1876)
 *''வல்வை வைத்தியேசர் பதிகம்'' (1883)
 *''வல்வை வைத்தியேசர் ஊஞ்சல்'' (1883)
 *''சாதி நிர்ணய புராணம்''
 *''சைவ மாகாத்மியம்''
 *''செல்வசந்நிதித் திருமுறை''
 *''நல்லூர்ப் பதிகம்''
 *''மாவைப் பதிகம்''
 *''நெடியகாட்டுப் பதிகம்'' (வல்வெட்டித்துறை நெடியகாட்டுப் பிள்ளையார் மீது) 
 
 ===உரைகள்===
 * ''கந்தபுராணத்து அண்டகோசப்படலவுரை''
 * ''தெய்வயானை திருமணப்படலவுரை''
 * ''வள்ளியம்மை  திருமணப்படலவுரை''
 * ''சூரபத்மன் வதைப்படலம்''
 * ''சிவராத்திரி புராணம்''
 
 === வேறு நூல்கள் ===
 *கணிதத்தின் பல்வேறு பகுதிகளிலும் உள்ள வாய்பாடுகளும் அவற்றின் விளக்கங்களும் அடங்கிய ''கணிதாசாரம்'' என்னும் நூல் இவரால் வெளியிடப்பட்டது.
 *கள்ளுக்குடிச்சிந்து (மூன்று பாகங்கள்)
 *மாதரொழுக்கத் தங்கச்சிந்து (இரண்டு பாகங்கள்)
 
 == மேற்கோள்கள் ==
 {{Reflist}}
 {{Authority control}}
 
 [[பகுப்பு:ஈழத்து எழுத்தாளர்கள்]]
 [[பகுப்பு:ஈழத்துப் பதிப்பாளர்கள்]]
 [[பகுப்பு:ஈழத்துத் தமிழறிஞர்கள்]]
 [[பகுப்பு:1843 பிறப்புகள்]]
 [[பகுப்பு:1901 இறப்புகள்]]